ข้อบัญญัติองค์การบริหารส่วนตำบลหอมเกร็ดข้อบัญญัติองค์การบริหารส่วนตำบลหอมเกร็ดเรื่องการควบคุมกิจการที่เป็นอันตรายต่อสุขภาพประเภทการผลิตน้ำดื่มจากเครื่องจำหน่ายอัตโนมัติพ.ศ. ๒๕๕๙ โดยที่เป็นการสมควรตราข้อบัญญัติองค์การบริหารส่วนตำบลหอมเกร็ดว่าด้วยการควบคุมกิจการที่เป็นอันตรายต่อสุขภาพ ประเภทการผลิตน้ำดื่มจากเครื่องจำหน่ายอัตโนมัติอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗และที่แก้ไขเพิ่มเติมประกอบกับมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม องค์การบริหารส่วนตำบลหอมเกร็ดโดยความเห็นชอบของสภาองค์การบริหารส่วนตำบลหอมเกร็ดและนายอำเภอสามพรานจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหอมเกร็ดเรื่อง การควบคุมกิจการที่เป็นอันตรายต่อสุขภาพ ประเภทการผลิตน้ำดื่มจากเครื่องจำหน่ายอัตโนมัติ พ.ศ. ๒๕๕๙ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลหอมเกร็ดตั้งแต่วันถัดจากวันประกาศในราชกิจจานุเบกษาข้อ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้การผลิตน้ำดื่มจากเครื่องจำหน่ายอัตโนมัติ หมายถึง สถานที่ที่ทำการผลิตน้ำที่ใช้เครื่องหรือผลิตภัณฑ์ในการผลิตและจำหน่ายน้ำบริโภคอัตโนมัติ ซึ่งทำการผลิตน้ำบริโภคบรรจุขวดหรือใส่ภาชนะต่างๆ โดยมีการจ่ายเงินเป็นค่าน้ำบริโภค ณ สถานที่ผลิตน้ำนั้นเครื่องจำหน่ายน้ำดื่มอัตโนมัติ หมายถึง เครื่องหรือผลิตภัณฑ์สำหรับติดตั้งกับระบบพักน้ำหรือท่อจ่ายน้ำเพื่อปรับปรุงคุณภาพน้ำให้สะอาดมีคุณภาพมาตรฐานและปลอดภัยในการบริโภคสำหรับจำหน่ายน้ำบริโภคดังกล่าวให้ผู้บริโภคโดยผ่านเครื่องอัตโนมัติผู้ดำเนินกิจการ หมายความว่าผู้เป็นเจ้าของหรือบุคคลที่เรียกชื่ออย่างอื่นซึ่งรับผิดชอบดำเนินการสถานประกอบกิจการนั้นเจ้าพนักงานท้องถิ่น หมายถึง นายกองค์การบริหารส่วนตำบลหอมเกร็ดเจ้าพนักงานสาธารณสุข หมายถึงเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติตามพระราชบัญญัติการสาธารณสุขพ.ศ. ๒๕๓๕ และที่แก้ไขเพิ่มเติมข้อ๕ ให้กิจการที่เป็นอันตรายต่อสุขภาพประเภท การผลิตน้ำดื่มจากเครื่องจำหน่ายอัตโนมัติเป็นกิจการที่ต้องควบคุมในเขตองค์การบริหารส่วนตำบลหอมเกร็ดเมื่อพ้นกำหนดเก้าสิบวันนับแต่วันที่ข้อบัญญัตินี้มีผลใช้บังคับห้ามมิให้ผู้ใดดำเนินกิจการตามประเภทที่ระบุไว้ในข้อ ๕ในเขตองค์การบริหารส่วนตำบลหอมเกร็ด ในลักษณะที่เป็นการค้าเว้นแต่จะได้รับอนุญาตจากเจ้าพนักงานท้องถิ่นผู้ใดประสงค์ที่จะประกอบกิจการผลิตน้ำดื่มจากเครื่องจำหน่ายอัตโนมัติให้ยื่นคำขอรับใบอนุญาตต่อเจ้าพนักงานท้องถิ่นพร้อมหลักฐานต่างๆ ตามที่องค์การบริหารส่วนตำบลหอมเกร็ดกำหนดข้อ๖ ผู้ใดประสงค์จะประกอบกิจการการผลิตน้ำดื่มจากเครื่องจำหน่ายอัตโนมัติในลักษณะที่เป็นการค้าจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้พร้อมกับเอกสารและหลักฐานดังต่อไปนี้(๑)สำเนาบัตรประจำตัวประชาชน ข้าราชการหรือพนักงานรัฐวิสาหกิจของผู้ขออนุญาต(๒)สำเนาทะเบียนบ้านของผู้ขออนุญาต(๓)หนังสือมอบอำนาจกรณีที่ผู้ขออนุญาตมอบให้ผู้อื่นมาดำเนินการขออนุญาตแทนพร้อมด้วยสำเนาบัตรประจำตัวประชาชน ข้าราชการหรือพนักงานรัฐวิสาหกิจของผู้รับมอบอำนาจ และหากเป็นผู้แทนนิติบุคคลหนังสือมอบอำนาจต้องดำเนินการให้ถูกต้องตามข้อบังคับของนิติบุคคลนั้น(๔)สำเนาหนังสือจดทะเบียนนิติบุคคล กรณีที่ผู้ขออนุญาตเป็นนิติบุคคล(๕)รายงานผลการตรวจวิเคราะห์คุณภาพน้ำบริโภคจากห้องปฏิบัติการที่ได้มาตรฐาน(๖)สำเนาใบอนุญาตตามกฎหมายที่เกี่ยวข้อง(๗)อื่น ๆ ตามที่องค์การบริหารส่วนตำบลหอมเกร็ดประกาศกำหนดข้อ๗ ผู้ขอรับใบอนุญาตประกอบกิจการการผลิตน้ำดื่มจากเครื่องจำหน่ายอัตโนมัติต้องปฏิบัติตามหลักเกณฑ์ให้เป็นไปตามเงื่อนไขอันเกี่ยวด้วยสุขลักษณะดังต่อไปนี้(๑)สถานที่ตั้งเครื่องจำหน่ายน้ำดื่มอัตโนมัติต้องอยู่ในที่ที่จะไม่ทำให้น้ำดื่มเกิดการปนเปื้อนได้ง่ายโดย(๑.๑)ต้องอยู่ห่างไกลจากบริเวณที่มีฝุ่นมากแหล่งระบายน้ำเสีย แหล่งขยะมูลฝอย(๑.๒)ต้องเป็นสถานที่ที่ไม่มีแหล่งแมลงและสัตว์พาหะนำโรค(๑.๓)บริเวณพื้นที่ตั้งเครื่องจำหน่ายน้ำดื่มอัตโนมัติ น้ำไม่เฉอะแฉะ สกปรกและมีการระบายน้ำที่ถูกสุขลักษณะ(๑.๔)การติดตั้งเครื่องจำหน่ายน้ำดื่มอัตโนมัติต้องยกระดับสูงจากพื้นอย่างน้อย ๑๐เซนติเมตร(๑.๕)จัดให้มีอุปกรณ์เพียงพอและมีความสูงตามความเหมาะสมสำหรับวางภาชนะบรรจุน้ำ(๒)คุณลักษณะเครื่องจำหน่ายน้ำดื่มอัตโนมัติต้องมีลักษณะดังนี้(๒.๑)เครื่องจำหน่ายน้ำดื่มอัตโนมัติและอุปกรณ์ต้องทำจากวัสดุที่ไม่เป็นอันตรายต่อสุขภาพ(๒.๒)เครื่องจำหน่ายน้ำดื่มอัตโนมัติจะต้องมีความสะอาดอย่างสม่ำเสมอ และไม่รั่วซึมรวมทั้งสามารถทำความสะอาดและเคลื่อนย้ายได้ง่าย(๒.๓)หัวจ่ายน้ำและส่วนที่สัมผัสน้ำต้องทำจากวัสดุที่ใช้กับอาหารเท่านั้นและหัวจ่ายน้ำต้องสูงจากพื้นไม่น้อยกว่า ๖๐ เซนติเมตร(๓)แหล่งน้ำและการปรับปรุงคุณภาพน้ำต้องเป็นดังนี้(๓.๑)แหล่งน้ำที่นำมาใช้ต้องมีคุณภาพดี เช่น น้ำประปา น้ำจากบ่อบาดา(๓.๒)กรณีที่ผู้ดำเนินกิจการผลิตน้ำเพื่อใช้ในการประกอบกิจการเอง ต้องมีระบบการตรวจสอบการควบคุมและการปรับปรุงคุณภาพน้ำที่ผลิตให้มีคุณภาพดี(๓.๓)มีการปรับปรุงคุณภาพน้ำตามความจำเป็นของคุณภาพแหล่งน้ำเพื่อให้ได้น้ำบริโภคที่มีคุณภาพมาตรฐานตามประกาศกระทรวงสาธารณสุขว่าด้วยน้ำบริโภคในภาชนะบรรจุที่ปิดสนิทข้อ๘ ผู้ได้รับใบอนุญาตจะต้องปฏิบัติตามหลักเกณฑ์เงื่อนไขอันเกี่ยวด้วยสุขลักษณะในข้อ ๗ และหลักเกณฑ์ ดังต่อไปนี้(๑)การควบคุมคุณภาพมาตรฐานน้ำบริโภคต้องดำเนินการดังนี้(๑.๑)มีการเก็บตัวอย่างน้ำส่งตรวจ ณ ห้องปฏิบัติการวิทยาศาสตร์ เพื่อวิเคราะห์คุณภาพน้ำบริโภคทางด้านกายภาพเคมี และแบคทีเรีย อย่างน้อย ๑ ครั้งต่อปี(๑.๒)มีการเก็บตัวอย่างน้ำจากเครื่องจำหน่ายน้ำดื่มอัตโนมัติเพื่อตรวจวิเคราะห์ทางด้านแบคทีเรียโดยใช้ชุดตรวจทดสอบวิเคราะห์อย่างง่ายในภาคสนามอย่างน้อย ๑ ครั้งต่อเดือน(๒)หลักเกณฑ์เกี่ยวกับการบำรุงรักษาและการทำความสะอาด(๒.๑)มีการทำความสะอาดสถานที่ บริเวณที่ตั้งของเครื่องจำหน่ายน้ำดื่มอัตโนมัติเป็นประจำวัน(๒.๒)มีการทำความสะอาดพื้นผิวเครื่องจำหน่ายน้ำดื่มอัตโนมัติ ช่องระบายน้ำและหัวจ่ายน้ำเป็นประจำวัน(๒.๓)ล้างทำความสะอาดถังเก็บน้ำภายในเครื่องจำหน่ายน้ำดื่มอัตโนมัติอย่างน้อย ๑ ครั้งต่อเดือน(๒.๔)ล้างทำความสะอาดและเปลี่ยนวัสดุกรองตามระยะเวลาข้อแนะนำของผลิตภัณฑ์ที่กำหนดหรือก่อนหน้านั้นหากพบผลการตรวจคุณภาพน้ำผิดปกติเกินมาตรฐาน(๓)ผู้ดำเนินกิจการต้องจัดทำระบบข้อมูลและรายงานเป็นประจำและอย่างสม่ำเสมอโดยอย่างน้อยต้องเป็นดังนี้(๓.๑)บันทึกการปฏิบัติงานการตรวจสอบคุณภาพน้ำและการดูแลบำรุงรักษาตามตารางแผนการปฏิบัติงานอย่างสม่ำเสมอ(๓.๒)รวบรวมข้อมูลผลการตรวจสอบคุณภาพน้ำของหน่วยงานที่เกี่ยวข้อง(๔)ให้มีฉลากแสดงข้อแนะนำและคำเตือน ตามกฎหมายคุ้มครองผู้บริโภค(๔.๑)จัดให้มีฉลากแสดงการตรวจสอบคุณภาพน้ำบริโภคตามมาตรฐานหรือปรับปรุงต่อผู้บริโภคอย่างเปิดเผยเป็นประจำวัน(๔.๒)จัดให้มีฉลากแสดงวัน เดือน ปี ที่มีการบำรุงรักษาเครื่องจำหน่ายน้ำดื่มอัตโนมัติเช่น การเปลี่ยนไส้กรอง แสดงที่ด้านหน้าเครื่องจำหน่ายน้ำดื่มอัตโนมัติในลักษณะคงทนและเห็นได้ชัดเจนข้อ๙ ให้เจ้าพนักงานท้องถิ่นมีอำนาจกำหนดหลักเกณฑ์เงื่อนไขโดยเฉพาะระบุไว้ในใบอนุญาตให้ผู้รับใบอนุญาตปฏิบัติเพิ่มเติมจากที่กำหนดไว้โดยทั่วไปตามข้อ ๗ และข้อ ๘ ได้เพื่อป้องกันอันตรายต่อสุขภาพของประชาชนข้อ๑๐ เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ในข้อบัญญัตินี้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้งครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ๑๑ ผู้ได้รับอนุญาตต้องมารับใบอนุญาตภายในกำหนดสิบห้าวันนับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตภายในระยะเวลาที่กำหนดจะถือว่าสละสิทธิ์ข้อ๑๒ ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตองค์การบริหารส่วนตำบลหอมเกร็ดเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตให้เป็นไปตามหลักเกณฑ์วิธีการ และเงื่อนไขที่กำหนดไว้ตามข้อ ๖ ข้อ ๗ ข้อ ๘ ข้อ ๙ และข้อ ๑๐ข้อ๑๓ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลอดเวลาที่ยังดำเนินกิจการนั้นถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระ เว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๑๔ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลหอมเกร็ดข้อ๑๕ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำร้องบอกเลิกกิจการต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ข้อ๑๖ หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ข้อ๑๗ ผู้รับใบอนุญาตต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ๑๘ ในกรณีที่ใบอนุญาตสูญหายถูกทำลายหรือชำรุดในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่อเจ้าพนักงานท้องถิ่นตามแบบที่กำหนดท้ายข้อบัญญัตินี้ภายในสิบห้าวันนับแต่วันที่ได้ทราบถึงการสูญหาย ถูกทำลายหรือชำรุดในสาระสำคัญแล้วแต่กรณี พร้อมหลักฐาน ดังต่อไปนี้(๑)เอกสารการแจ้งความ กรณีการสูญหายหรือถูกทำลาย(๒)ใบอนุญาตเดิม กรณีชำรุดในสาระสำคัญข้อ๑๙ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการ และเงื่อนไข ดังต่อไปนี้(๑)การออกใบแทนใบอนุญาตให้ประทับตราสีแดงคำว่า ใบแทน กำกับไว้ด้วยและให้มีวัน เดือน ปี ที่ออกใบแทน พร้อมทั้งลงลายมือชื่อเจ้าพนักงานท้องถิ่นหรือผู้ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)ให้ใช้ใบแทนใบอนุญาตได้เท่ากับเวลาที่เหลือของใบอนุญาตเดิมนั้น(๓)บันทึกด้านหลังต้นขั้วใบอนุญาตเดิม ให้ระบุสาเหตุการสูญหาย ถูกทำลาย หรือชำรุดในสาระสำคัญของใบอนุญาตเดิม แล้วแต่กรณี และลงเล่มที่ เลขที่ ปี ของใบแทนใบอนุญาตข้อ๒๐ ในกรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุขพ.ศ. ๒๕๓๕ และที่แก้ไขเพิ่มเติม กฎกระทรวงที่ออกตามพระราชบัญญัติการสาธารณสุข พ.ศ.๒๕๓๕ และที่แก้ไขเพิ่มเติม หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ๒๑ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕และที่แก้ไขเพิ่มเติม(๓)ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ และที่แก้ไขเพิ่มเติม กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕และที่แก้ไขเพิ่มเติมหรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๒๒ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณ ภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณีข้อ๒๓ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ๒๔ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่บัญญัติไว้ในพระราชบัญญัติการสาธารณสุขพ.ศ. ๒๕๓๕ และที่แก้ไขเพิ่มเติมข้อ๒๕ ให้นายกองค์การบริหารส่วนตำบลหอมเกร็ดมีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๘ตุลาคม พ.ศ. ๒๕๕๙สัมฤทธิ์ แก้วเกร็ดนายกองค์การบริหารส่วนตำบลหอมเกร็ด[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลหอมเกร็ดเรื่อง การควบคุมกิจการที่เป็นอันตรายต่อสุขภาพ ประเภทการผลิตน้ำดื่มจากเครื่องจำหน่ายอัตโนมัติ พ.ศ. ๒๕๕๙๒. คำขอรับใบอนุญาตประกอบกิจการที่เป็นอันตรายต่อสุขภาพ(แบบ อภ. ๑)๓. คำขอต่ออายุใบอนุญาตประกอบกิจการที่เป็นอันตรายต่อสุขภาพ(แบบ อภ. ๓)๔. คำขออนุญาตเปลี่ยนแปลง ขยายหรือลดการประกอบกิจการ สถานที่ หรือเครื่องจักรของกิจการที่เป็นอันตรายต่อสุขภาพ (แบบอภ. ๔)๕. คำขอรับใบแทนใบอนุญาตประกอบกิจการที่เป็นอันตรายต่อสุขภาพ(แบบ อภ. ๖)๖. ใบอนุญาตประกอบกิจการที่เป็นอันตรายต่อสุขภาพ๗. รายการการต่ออายุใบอนุญาตและการเสียค่าธรรมเนียม(ดูข้อมูลจากภาพกฎหมาย)ภวรรณตรี/จัดทำ๒๙ พฤษภาคม๒๕๖๐ชวัลพร/ตรวจ๒๙ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๔๐ ง/หน้า ๑๖๑/๒๕ พฤษภาคม ๒๕๖๐